Svrbenie a pálenie v pošle
Dobrýdeň pred dvomi dňami mi skončila menštruácia a odvtedy mi začalo svrbenie a dnes pálenie/štípanie ale len chvíľu a beriem aj antibiotiká tak neviem zčohoto môže byť
Dobrý deň,
ďakujeme za prejavenú dôveru.
Hormonálne zmeny prebiehajúce počas menštruácie aj liečba antibiotikami sú jednou z najčastejších príčin vaginálnych kvasinkových infekcií. Po skončení menštruácie je dôležité obnoviť pôvodné pH v pošve a tým aj prirodzenú obranyschopnosť, čo možno dosiahnuť napríklad použitím intímnych prostriedkov s obsahom laktobacilov. Antibiotiká môžu narušiť prirodzenú mikroflóru, pretože nemajú schopnosť rozlíšiť prospešné baktérie od tých patogénnych. Spôsobuje to nežiadúce účinky, ako napríklad narušenie vaginálnej mikroflóry s následnou kvasinkovou infekciou. Aby sa týmto problémom predišlo, je vhodné s touto antibiotickou liečbou podávať zároveň aj probiotiká.
Na akútne preliečenie je vhodný liek
Canesten GYN Combi
, ktorý obsahuje vaginálnu tabletu a krém. Vaginálna tableta je určená na jednorazovú liečbu, krém sa aplikuje na okolie. Po liečbe Canesten tabletou odporúčam aplikovať aj vaginálne probiotiká, ktoré upravia narušenú vaginálnu mikroflóru a znížia riziko opätovného výskytu infekcie. Vhodnými sú napríklad
Gynimun Intim Care
. Prispievajú produkciou kyseliny mliečnej k obnoveniu a udržiavaniu fyziologickej hodnoty pH vo vagíne, a tým podporujú prirodzené ochranné mechanizmy voči vaginálnym infekciám. Zmierňujú vaginálne ťažkosti, ako napríklad svrbenie, výtok, zápach, začervenanie, podráždenie alebo pálenie. Odporúčané dávkovanie je 1 kapsula vaginálne večer pred spaním. V prípade, že ťažkosti neustúpia, je potrebné sa obrátiť na gynekológa.
Prajem skorú úľavu od ťažkostí.
S pozdravom
PharmDr. Veronika Kiabová